Baş konsul Pərviz İsmayılzadə 2017-ci ilin 9 yanvar tarixində Şarca Universitetinin direktoru Professor Həmid Əl Nəimi ilə görüş keçirib.\nİlk olaraq, Baş konsul Pərviz İsmayılzadə qəbul üçün minnətdarlığını bildirərək Azərbaycan ilə BƏƏ arasında mövcud əlaqələrin yüksək səviyyədə olmasından, H. Əl Nəimi ilə ikinci dəfə görüşməkdən məmnun olmasından, Azərbaycan Respublikasının Prezidenti cənab İlham Əliyevin təhsil sahəsində xarici tərəfdaş universitetlər ilə əlaqələrin inkişaf etdirilməsi, möhkəmləndirilməsi və təkmilləşdirilməsinə xüsusi önəm verməsindən söhbət açıb.\nÖz növbəsində, Professor Əl Nəimi də Baş konsul ilə yenidən görüşməkdən məmnunluğunu ifadə etmiş, sözügedən görüşlərin mütəmadi keçirilməsinin təhsil sahəsi daxil olmaqla, digər sahələrdə də yüksək səviyyəli əlaqələrin bariz nümunəsi olduğunu vurğulayıb. Həmid Əl Nəimi BƏƏ-nin ən böyük universiteti olan Şarca universitetində, dünyanın 80-dən çox ölkəsindən müraciət etmiş tələbələrin hal-hazırda 90 təhsil proqramından faydalandığını bildirib. H. Əl Nəimi Şarca Universitetində həmçinin, BƏƏ universitetləri arasında 625 çarpayıdan ibarət ən böyük tibb məntəqəsinin, iki hospitalın, tibbi tədqiqatlar mərkəzinin olduğunuda qeyd edib.\nGörüşdə Baş konsul Azərbaycandakı ali təhsil müəssisələri ilə Şarca Universiteti arasında ikili əməkdaşlığın perspektivləri və birgə layihələrin keçirilməsi yolları barədə fikir mübadiləsi aparıb.\nP.İsmayılzadə milli, regional və beynəlxalq rəqabət üçün universitetlər arasında əlaqələrin qurulması, müəllim-tələbə mübadiləsinin koordinasiyası, birgə layihə və konfransların keçirilməsi, yay məktəblərinin təşkilinin zəruri olduğunu bildirib. Baş konsul həmçinin, BƏƏ və Azərbaycan cəmiyyətində, eyni zamanda universitetlərində çoxmədəniyyətli mühitin formalaşması və inkişafına dəstək verilməsi xüsusiyyətinin hər iki ölkənin ortaq müsbət mədəni dəyəri olduğunu vurğulayıb.\nProfessor təhsildə keyfiyyətin artırılması, daxili potensialın gücləndirilməsi və kadrların peşəkarlıq səviyyəsinin daim yüksəldilməsi məqsədilə beynəlxalq təhsil təşkilatları ilə sıx əməkdaşlığın zəruriliyini təsdiqləyib.\nGörüş zamanı Baş konsul Pərviz İsmayılzadə Şarca Universitetinin direktoru Professor Həmid Əl Nəimiyə Azərbaycan Respublikasının Prezidenti cənab İlham Əliyevin həyatı və siyasi fəaliyyəti haqqında Graeme H. Uilsonun müəllifi olduğu “İlham Portrait of a President” kitabı təqdim edib. Baş konsul bu fundamental əsərin xronoloji ardıcıllıqla Ümummilli lider Heydər Əliyevin mərdlik və siyasi məharəti sayəsində əsası qoyulmuş müstəqil Azərbaycan Respublikasının ilk günlərindən başlayaraq, Heydər Əliyev yolunu yaradıcı surətdə davam etdirən Prezident İlham Əliyevin rəhbərliyi sayəsində Azərbaycan Respublikasının bu gün Cənubi Qafqaz bölgəsində lider dövlətə və bütün dünya azərbaycanlılarının qürur mənbəyinə çevrilməsindən bəhs etdiyini Şarca Universitetinin direktoruna çatdırıb.\nP.İsmayılzadə sözügedən kitabdan Şarca Universitetinin 11 kitabxanasının hər birinə ayrı-ayrılıqda 20 nüsxə hədiyyə edəcəyini qeyd edib.\nH. Əl Nəimi cənab Prezident haqqında kitablar üçün Baş konsula dərin minnətdarlığını bildirmiş, universitet tələbələrinin cənab İlham Əliyev kimi zəngin siyasi təcrübəyə və yüksək erudisiyaya malik insan haqqında daha çox məlumat toplamağın xüsusilə əhəmiyyətli olduğunu bildirib.\nGörüşün gedişatında P. İsmayılzadə Ermənistan-Azərbaycan Dağlıq Qarabağ münaqişəsi haqqında ümumi məlumatı və torpaqlarımızın 20 faizinin hələ də düşmən tapdağı altında olduğunu qarşı tərəfin diqqətinə çatdırdıqdan sonra, BƏƏ-nin Azərbaycanın ərazi bütövlüyünü tanıdığını qeyd edib. Baş konsul, həmçinin Azərbaycanın işğal olunmuş ərazilərində fəaliyyət göstərən Ermənistan universitetlərinin digər ölkələrin universitetləri ilə əməkdaşlıq qurmaq niyyətləri barədə məlumat vermiş və Şarca universitetinin bu növ təklif ilə qarşılacağı və müsbət yanaşacağı təqdirdə, iki ölkə arasında mövcud dostluq münasibətlərinə xələl gətirəcəyinə şübhə olmadığını bildirdi.\nÖz növbəsində universitet rəhbərliyi Azərbaycan Respublikasının işğal olunmuş ərazilərində fəaliyyət göstərən Ermənistan Respublikasının universitetləri ilə əməkdaşlıq etməyəcəklərinə dair təminat verib.\nGörüşdən sonra, universitetin tibb kolleci və hospitalında, stomatologiya, əczaçılıq, mühəndislik, elm və ədəbiyyat, humanitar və sosial elmlər fakültələrinin daxili imkanları ilə daha yaxından tanış olmaq məqsədilə Baş konsul üçün xüsusi tur təşkil olunub.


1969-un 14 iyulundan sonra… » www.PressDent.Info\n19-07-2016, 23:03 28536 dəfə baxılıb\nDünən yenə növbəyə düzülmüşdülər; alimi, deputatı, müğənnisi… ağzı köpüklənə-köpüklənə danışırdı. Illərdir dediklərini təkrarlayırdılar, qınamalı da deyil, başqa nə danışasıydılar, ancaq bezdirici olduğunu gərək bir qədər nəzərə alaydılar. Səhər-səhər adamların ovqatını korlamaq heç də yaxşı hərəkət deyil. 14 iyuldan danışırdılar – heydər Əliyevin 1969-cu ilin bu günündə siyasi hakimiyyətə gəlməyindən.\nGuya onun gəlişiylə elmə, təhsilə maraq artıb, rüşvətxorluğa və korrupsiyaya qarşı mübarizə başlayıb. Düzdür, başlayıb, ancaq necə? Həmin il ali məktəblərə qəbulda rüşvət bir az yığışdırılıb, kasıb balaları da universitetin hüquq, tarix, şərqşünaslıq fakültələrinə qəbul olub… Növbəti ildən isə rüşvət ötən illəri üstələyib, məmurlar daha böyük pul qarşılığında yenə də övladlarını istədikləri ali məktəbə, fakültəyə qəbul etdiriblər. Elə indiki çağda olduğu kimi; rüşvətxorluğa və korrupsiyaya qarşı mübarizə kampaniyası məbləği artırmağa xidmət edib. Ləyaqətli alimlər, müəllimlər elm və təhsil ocaqlarından uzaqlaşdırılıb…\nGuya Heydər Əliyevin gəlişindən sonra kənd təsərrüfatına diqqət və qayğı artıb, kəndlər inkişaf edib, əhalinin yaşayışı yaxşılaşıb… O vaxt ağlım kəsən çağlar idi. Kəndimizin adamlarının hansı əziyyətləri çəkdiyini xatırlayıram. Heydər Əliyevin gəlişindən sonra bu əziyyətlər ikiqat zülmə çevrildi. 1970-ci ildən pambıqçılığa xüsusi diqqət başladı. Bu “diqqət və qayğı”nın əsas qurbanları isə valideynlərimizlə birgə biz məktəblilər idik. Aprelin sonlarından məktəblə vidalaşırdıq, pambığın seyrətməsi bizim boynumuzaydı – 4-cü sinifdən yuxarı şagirdlərin. Sonra alaq işləri başlanırdı. Tətil vaxtı qısa bir ara olurdu. Sentyabrda dərslər başlananda pambıq yığımı sezonuydu. Yenə məktəblilərin iştirakıyla. Sərt qaydalar vardı, yayınmaq mümkün deyildi, üstəlik, valideynlərin qorxusu. Pambığa getməmək onların cəzalandırılmasına səbəb olurdu ki, sonda cəzanın, danlağın təpiyi uşaqlara dəyirdi. Yerlərdə kolxoz sədrlərinə hər cür səlahiyyət verilmişdi, savadsız, səviyyəsiz, küçə uşağı tipində adamlar vəzifəyə gətirilmişdi, onlar da əxlaqlarına uyğun hərəkət edir, qadın, uşaq, kişi bilmədən hamını ucdantutma təhqir edirdilər. Pambıqçılıq rayonlarında əsl gestapo rejimiydi. Pambıq vaxtı toy nədir, az qala ölməyi də qadağan eləmişdilər. Heydər Əliyevin bir kadrı vardı, Almaz Hacıyeva, o, “pambıq vaxtı doğmaq olmaz” deyirdi. Rayon ərazisində qarşısına çıxan maşınları saxlatdırıb adamları maşından düşürür (doğum evinə, xəstəxanaya gedənləri belə) maşının açarını sürücünün əlində alıb çıxıb gedirdi… Pambığa aparılan adamlara heç bir qayğı yox idi, adi su belə problemdi, arxlardan bulanıq su içirdik, təyyarələr zəhəri başımıza tökürdü. Dəfələrlə zəhərlənmə halları olmuşdu, uşaqlar həkimlərin sayəsində ölümdən qurtulmuşdu. Şikəst doğulan uşaqların sayı artmışdı. O illərdə ev tikmək belə yasaq edilmişdi. Daş, taxta, armatur almaq cinayət sayılırdı. Anındaca milis başının üstünü kəsdirirdi, düzdür, çağın tələbinə uyğun rüşvətlə problem çözülürdü. Maşın almaq olmazdı, məmurlara belə. O səbəbdən məmurlar maşını ancaq lotoreyada “udurdu”. Bu uduşlardansa KQB-dən gələn Heydər Əliyevin “xəbəri olmurdu”. Belə saxtakarlıqlarla zəngin bir zamandı.\n“Sosializm yarışı” deyilən yarışlar keçirilirdi. Yadınıza salın, “Görüş” filmində bu yarışlardan danışılır. Onları biz yaşayırdıq. Azərbaycan Özbəkistanla yarışırdı. Pambıqçılıq ənənəsi olan Özbəkistanla gerçəkdə yarışa girib mübarizə aparmaq çətin olduğundan Heydər Əliyev bu mübarizəni kağız üzərində aparırdı. “Pripiska”ya geniş meydan verilmişdi…\nIllərdir bunların öyündüyü başqa bir məsələ guya Heydər Əliyevin ittifaqda söz sahibi olması, Azərbaycanda zavod-fabrik tikdirməsiydi, illah da Kondisioner zavodunu. Tamamilə həqiqətdən uzaqdır. Ittifaqın öz planları vardı və plana uyğun bütün respublikalarda zavod-fabriklər tikilirdi. Yaxşı, bəs niyə Heydər Əliyevin gəlişindən sonra həmin zavod-fabriklər bir sinif kimi ləğv edildi? Ittifaq miqyasında məşhur, Qarabağ savaşı vaxtı silah-sursat buraxan Səttarxan (Leytenant Şmit) zavodu yerlə-yeksan edilib yerində Heydər Əliyev mərkəzi tikildi? “Azon” zavodunun binası bütün günü yalan püskürən ITV-yə verildi. Niyə öz tikdiklərini özləri dağıtdılar?!.\nHər il “uğurlara” görə keçici Qırmızı Bayraq alan Azərbaycan nədən aclıq və səfalət içində yaşayırdı? Heç bir bayraq uğrunda mübarizə aparmayan, vətəndaşlarının təhsilinə xüsusi diqqət ayıran, kənd təsərrüfatında uğurları olmayan Ermənistan və Gürcüstan yağ-bal içində üzürdü. Kənd təssərüfatındakı “uğura” görə bayraq alan azərbaycanlılar xörək bişirməyə yağ tapa bilmir, ondan ötrü Ermənistana və Gürcüstana üz tuturdu; 14 iyul 1969-cu ildən sonra…\nDünya bazarında Azərbaycan\nGənc fəallar heykələ görə həbs edilib?\nHeydər Əliyev Qarabağ düyününü aça bilərdisə…\nQapılarını yalnız yalana-yaltaqlığa açan televizyalar...\nİnstitut direktorundan siyasi repressiyanın etirafı\nDeputatlarımızı tanıyaq, tanıtdıraq! – 1


Prezident İlham Əliyev Münxen Təhlükəsizlik Konfransı çərçivəsində “Enerji təhlükəsizliyi” mövzusunda dəyirmi masada iştirak edib - Yenilənib » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n14 Fevral 2020, 20:27 1878\nAzərbaycan Respublikasının Prezidenti İlham Əliyev fevralın 14-də Münxen Təhlükəsizlik Konfransı çərçivəsində "Enerji təhlükəsizliyi” mövzusunda dəyirmi masada iştirak edib.\nBiz "OPEC+”un fəal üzvüyük. Onların görüşlərindən biri bizim dəvətimizlə Bakıda keçirilib. Həmçinin 2016-cı ildə Davosda "Neftin qiyməti ilə bağlı nə etmək olar” sualı veriləndə mən dedim, yaxşı olar ki, əsas qeyri-OPEC ölkələri və OPEC ölkələri bir araya gələrək razılaşsınlar. Mən şadam ki, bu, baş verdi. Düşünürəm ki, bu, davam etməlidir. Xüsusilə indi bu koronavirus vəziyyəti ilə bağlı, - cənab Birol çox maraqlı məlumat verdi, - neft istehsal edən ölkələrdə bütün çətinliklərə baxmayaraq, neftin qiymətinin nəyə görə aşağı olması və bundan da aşağı səviyyəyə düşə bilməsini nəzərə alaraq düşünürəm ki, "OPEC+” əməkdaşlığının davam etdirilməsi çox vacibdir. Çünki bu gün bizdə vəziyyət elədir ki, OPEC və qeyri-OPEC ölkələri bir təşkilatda fəaliyyət göstərir. Bizim bundan başqa belə təşkilatımız və əməkdaşlığımız yoxdur. Bəzən bir təşkilat daxilində razılığa gələ bilmirlər. Bizdə isə bu nadir format var və biz bunu əldən buraxmamalıyıq.\nSon olaraq bərpaolunan enerji ilə bağlı. Azərbaycanda da buna böyük diqqət yetirilir. Bizim planımız 2030-cu ilə qədər elektrik enerjisinin 30 faizini bərpaolunan enerji hesabına ödəməkdir. Bu ilin yanvarında biz külək və günəş enerjisi ilə işləyən 440 meqavatlıq stansiyaların tikintisi ilə bağlı bərpaolunan enerji üzrə ixtisaslaşmış aparıcı şirkətlərlə iki müqavilə imzalamışıq. Bu işlər tamamilə xarici investisiyalar hesabına görüləcək və bizim bununla bağlı azı əlavə 5 təklifimiz var. Bizim ölkə neft, qaz, günəş, küləklə zənginik. Külək enerjisi stansiyalarından bir neçəsi Xəzər dənizində qurula bilər. Bunun üçün böyük imkan var. Lakin mən tamamilə əminəm ki, biz bunu ehtiyatla etməliyik. Çünki bu 440 meqavatlıq enerji stansiyası bizim sistemimizə dərindən inteqrasiya olunmalıdır ki, küləkli və günəşli hava olmayanda elektrik enerjisinin təchizatında heç bir fasilə yaranmasın və elektrik təchizatı kəsilməsin. Bu məsələni diqqətə çatdırmaq üçün yaratdığınız imkana görə təşəkkür edirəm.


Bir dənə uca səs və sükut bitdi\n2021, 08 Mart, Bazar ertəsi, Bakı vaxtı 04:41\nBanksy-nin əsəri indi də bir fəhləyə yüzminlərlə dollar qazandırdı\n"Bir dənə uca səs və sükut bitdi"\nKüçə festivallarında avadanlıq quraşdıran Nathan adlı kişi iş başında olanda ona bir cavan oğlan yaxınlaşıb. Deyib, burda saxladığın yük maşınına olarmı bir rəsm çəkim. Nathan razılaşıb.\nRəssam əsgərlərə bənzər adamlar çəkib; nəfəslə doldurulan qayıqda çimərliyə enirlər. Rəsmin üstünə isə yazıb:\n“Yaxşısı budur, susan çoxluğa arxayın olmayın... sükut çox kövrək şeydir... bir dənə uca səs və sükut bitdi." Bu hadisə baş verib 1998-ci ildə.\nBəs dünən niyə Nathanın adı dünya mediasının xəbərlərindəydi? Çünki dünən o, həmin yük maşınının rəsm çəkilmiş hissəsini Paris auksionunda 676,668 ABŞ dollarına satıb.\nRəsmi çəkən 1998-ci ildə tanınmayan, indi isə məşhur küçə rəssamı olan Banksy imiş.\nNathandan pulu necə xərcləyəcəyini soruşanda o, ev tikməyi düşündüyünü deyib.\nKüçə incəsənəti mütəxəssisi Mary McCarthy bildirib ki, bu əsər doğrudan da nadir əsərdir, çünki Banksy-nin ilk işlərindəndir, orda trafaretdən istifadə etməyib, tam əl işidir.\nRəsm metal lövhəyə üç gün ərzində çəkilib, lövhənin eni 2 metr yarım, uzunluğu 9 metrdir.\nKüçə rəssamı, siyasi aktivist Banksy o vaxt olduğu kimi, indi də Şaxta Baba sayağı işləməyə davam edir. O, dünyanın müxtəlif yerlərinə gedir, qapılarda, maşınlarda, hətta Qəzzadakı müharibə xarabalıqlarında, gözünə divar kimi görünən hər hansı yerdə “hədiyyələr” qoyur, sədası sonra çıxır.\nBanksy-dən söz düşmüşkən, onun “Divar və Sülh” kitabından seçmə fikirlərini təqdim edirik:\n“Elə bir şəhər təsəvvürünə gətir ki, orda qraffiti qeyri-qanuni deyil, kim harada istəsə rəsm çəkə bilir. Küçələr milyonlarla rənglə yuyulur. Dayanacaqda gözləmək darıxdırıcı deyil. Şəhər təkcə daşınmaz əmlak agentlərinin və böyük biznes baronlarının yox, hamının dəvət olunduğu əyləncə gecəsi kimidir. Belə bir şəhər təsəvvür et və divara söykənmə - nəmdir.”\n“Divar çox güclü silahdır. Divar kimisə vurmaq üçün ən ağır şeylərdən biridir.”\n“Adam iki dəfə ölür. Bir, nəfəsi dayananda, bir də sonra, kimsə onun adını son dəfə çəkəndə.”\n“Dünyada bir çox insanlar heç bir təşəbbüs göstərmirlər, çünki onlara deyən olmayıb.”\n“İnsan paranoid olanda onun ağlı ən yüksək səviyyədə işləyir. Hər bir küçəni, düşdüyü vəziyyətin hər bir imkanını aydın və sürətlə yoxlayır”.\n“Dünyada ən böyük cinayətləri qaydaları pozanlar törətmir, qaydalara riayət edənlər törədirlər. Qaydalara riayət edənlər, məhz onlar bomba yağdırırlar, kəndləri gülləbaran edirlər.”\n“İncəsənət rahatı narahat, narahatı rahat etməlidir.”\n“Dünyanı daha yaxşı bir yer etməyə çalışan adamdan təhlükəlisi yoxdur.”\n“Mənim polislərlə problemim odur ki, onlara nə deyilirsə, onu icra edirlər. “Bağışla, qardaş, mən sadəcə işimi görürəm” – həmişə mənə belə deyirlər”.\n“Bizim şəhərimizi idarə edən adamlar qraffiti nə olduğunu başa düşmürlər, çünki pul gətirməyən şeyin mövcud olmaq haqqını qəbul etmirlər.”\n“Bizim şəhərimizi çirkinləşdirənlər əslində binalara, avtobuslara nəhəng elanlar yapışdıranlardır, bizi məcbur edirlər ki, onların mallarını almayınca özümüzü pis hiss edək.”\nXuliqanlıq, yoxsa incəsənət?


Yunanıstan: 2015 rusiyalı turist sayı yüzdə 40 nisbətində düşə bilər\nLocation: Əsas səhifə » Göndərmə » Newsletter » Yunanıstan: 2015 rusiyalı turist sayı yüzdə 40 nisbətində düşə bilər\nATHENS, Greece – The summer tourist season has finally started, however tour operators reported a significant decline in tourists arriving from Russia.\nAfina, Yunanıstan - Yay turizm mövsümü nəhayət başladı, lakin turoperatorlar Rusiyadan gələn turistlərin əhəmiyyətli dərəcədə azaldığını bildirdi. Tez Tour agentliyinin direktoru Dimitris Charitidisin verdiyi təxminlərə görə Rusiyadan Yunanıstana turizm axını bu il% 35-40 azala bilər.\nRusiya Mülki Aviasiya İdarəsi, bu yay üçün keçən ilə nisbətən% 50 az planlı çarter uçuşlarının olduğunu açıqladı. Yunan hava limanlarında turistlərin gəlməsi ilə bağlı hesablamalara görə, 1.4-cü ildə ölkəni 2013 milyon rus turist ziyarət etdi, 1.15-cü ildə isə bu say 2014 milyona düşdü.\nBununla birlikdə, Yunanıstan və Kipr digər ölkələrlə müqayisədə hələ də sabit qalır. Kiprdə vəziyyət daha da sabitdir, çünki Rusiya vətəndaşları çətin və vaxt aparan bir proses olduğu bilinən bir Şengen vizası verməməli, daha az çətinlik çəkən yerli Kipr vizası verməlidirlər.\n"Mən təsdiqləyə bilərəm ki, bir çox həmkarlarım və digər qurumlar bu il viza vermə prosesindəki əhəmiyyətli gecikmələrdən və problemlərdən şikayətləndilər, ancaq agentliyimiz bu cür problemlərlə qarşılaşmır" dedi Charitidis.\n“Təəssüf ki, Rusların bir il və daha uzun müddətə viza verdiyini də bilirəm. Ancaq bu il daha çox 3 və ya 6 aylıq viza verirlər ”dedi.\nThomson Airways, doqquzuncu Dreamliner-i qarşılayır\nTurizm Avstraliya və Sinqapur Hava Yolları, iş hadisələrini artırmaq üçün Avstraliyaya səyahət edir


Canlı materiya çap edən 3D-printer təqdim olunub - Xəbərlər - IKT\n3650 sa sa sa\nCanlı materiya çap edən 3D-printer təqdim olunub 20.12.2017 10:00 / Texnoloji yeniliklər\nMəlumdur ki, üçölçülü çap hazırki texnologiyanın zirvəsinə nail olmazdan öncə uzun bir yol keçib. Sürixin (İsveçrə) Ali Texniki Məktəbinin tədqiqatçılar qrupu bakteriyalarla qarışdırılmış mürəkkəbin köməyi ilə canlı biokimyəvi konstruksiyaların 3D-çapı üçün platforma hazırlayıblar. Onun istehsalı üçün obyektin təyinatından asılı olaraq müxtəlif bakteriyalardan istifadə olunur.\ntechcult.ru saytının məlumatına görə, mürəkkəb özündə predmetin karkasını formalaşdıran bioloji uyğun hidrogeli ehtiva edir. 3D-printerin istismarı prosesində alimlər hər biri bakteriyaların bir neçə nöövünü özündə saxlayan dördə qədər müxtəlif mürəkkəbdən istifadə edə bilərlər. Hidrogelli mürəkkəblərin bakteriyalarla uyğunluğu fiziki ağrını azaltmağa və rütubəti saxlamağa imkan verir. Xüsusi halda, canlı çapın tətbiq sahələrindən biri də yanıqların müalicəsi ola bilər.\nLakin bu hələ başlanğıcıdır. Alimlər bu metodikanı istehsala təqdim etməzdən öncə onun üzərində işləməlidirlər. Bu üsulun əsas problemləri sırasında çapın sürəti və texnologiyanın miqyaslanması dayanır.\nQeyd olunan problemlər öz həllini tapdıqdan sonra tədqiqatçılar tibb və biotexnologiyalar sahəsində öz tətbiqini tapacaq real “canlı” obyektlər istehsal edəcəklər.


Materiallar Aprel 2014 il » Səhifə 2 » AZKIL\nTarix: 18-04-2014, 15:06\nBacarıqların Artırılması üzrə Regional Konfranslar silsiləsindən keçirilən növbəti tədbir öz işinə 18 aprel, 2014-cü il tarixdə Şimal-Qərb zonasının Göyçay şəhərində start verdi. Tədbirə 20-yə yaxın icmanın (Yuxarı Ağcayazı, Qazyan, Şəftəhal, Balçılı, Hüşün, Qaramanlı, Ərəş, Havarlı, Şahlıq, Bığır) 70 nümayəndəsi qatıldı.\nBu gün Balakəndə "Bacarıqların Artırılması" Konfransı keçirildi\nTarix: 18-04-2014, 13:34\nİkinci Azərbaycan Kənd İnvestisiya Layihəsinin Bacarıqların Artırılması üzrə Regional Konfransları işini icmaların inkişafı üçün faydalı təcrübə və öyrənilmiş dərslərin yayılması, işgüzar münasibətlərin yaradılması və davamı, qarşılıqlı yararlanma zəminində qurmaqdadır. Burada icmalar əldə olunan nailiyyətlər, mənimsənilmiş təcrübə, öyrənilmiş dərsləri müxtəlif təqdimatlar, çıxışlar, müzakirə sessiyaları, diskussiyalar vasitəsi ilə gündəmə gətirərək tədbir iştirakçıları ilə bölüşür, icma inkişafı sahəsində bilik və bacarıqlarını artırırlar. AzKİL2 Layihə İdarəetmə Qrupu Köməkçi Heyəti Şimal (Balakən), Şimal-Qərb (Göyçay), Muğan-Salyan (Masallı) zonalarında Bacarıqların Artırılması üzrə növbəti Regional Konfranslar təşkil etdi.\nBölmələr: Icma shebekesi » Bacariqlarin artirilmasi\nTarix: 17-04-2014, 15:03\nTarix: 16-04-2014, 11:52\nYENİ UĞURUN MÜBARƏK, AzKİL!!!\nTarix: 15-04-2014, 16:15\nBalakən rayonunun Qaysa icmasında AzKİL-in dəstəklədiyi ilk Pilot Gəlirgətirən İcma Layihəsi - "İnkubator Sexinin Təşkili" layihəsi" start götürdü.


Bakının bəzi yerlərində zəlzələ niyə hiss olunmadı? - Seysmoloqdan AÇIQLAMA\nDünən baş verən zəlzələ əsasən Bakının Xətai, Nəsimi, Yasamal rayonlarında hiss olunub. Paytaxtın bəzi ərazilərində hiss olunması, bəzilərində hiss olunmaması həmin ərazilərin seysmik aktivliyi ilə bağlıdır.\nQ.Yetirmişli bildirib ki, Bakıda bəzi ərazilərdə eyni binada zəlzələyə davamlılıq fərqlidir.\n“Bəzi binaların bir qolunun yerləşdiyi ərazidə maksimum 8, digər hissəsində 9 bal gücündə zəlzələ qeydə alına bilər. Ona görə də tikinti aparılarkən hər bir ərazinin seysmikliyi dəqiqləşdirilməlidir. Bəzən eyni yerdə seysmik aktivlik fərqli ola bilir”.